KOMMISSIONENS FORORDNING (EF) Nr. 1719/98 af 31. juli 1998 om femte ændring af forordning (EF) nr. 1370/95 om gennemførelsesbestemmelser for ordningen med eksportlicenser inden for svinekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 8, stk. 2, og artikel 13, stk. 12, og
ud fra følgende betragtninger:
Ved Kommissionens forordning (EF) nr. 1370/95 (3), senest ændret ved forordning (EF) nr. 540/98 (4), fastsattes gennemførelsesbestemmelserne for ordningen med eksportlicenser inden for svinekødssektoren;
Udvidelsen af listen over de produkter, for hvilke der kan ydes en eksportrestitution inden for svinekødssektoren, gør det nødvendigt at tilpasse produktkoderne i bilag I til forordning (EF) nr. 1370/95 samt sikkerhedsbeløbene
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Bilag I til forordning (EF) nr. 1370/95 affattes som angivet i bilaget til nærværende forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes for eksportlicenser, for hvilke der indgives ansøgning fra den 3. august 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. juli 1998.